
E L Ő T E R J E S ZT É S
A Szolnoki Kistérség Többcélú Társulása Társulási Tanácsa Társulási Megállapodásának módosításáról
Tisztelt Képviselő-testület !
A Szolnoki Kistérség Többcélú Társulása Társulási Tanácsa a Társulási Megállapodás módosítását fogadta el a  2012. január 31-ai ülésén.

A Társulási Megállapodás módosítására a gyermekek védelméről és a gyámügyi igazgatásról szóló 1997. évi XXXI. törvény 29. § (3) bekezdésében foglaltak szerint került sor, mely alapján „ha az önkormányzati társulás vagy többcélú kistérségi társulás gyermekjóléti, gyermekvédelmi ellátást nyújt, akkor a társulási megállapodásban erre kijelölt települési önkormányzat – a társulási megállapodásban meghatározottak  szerint – a nyújtott ellátásokról, azok igénybevételéről és a fizetendő térítési díjakról rendeletet alkot. 

A Szolnoki Kistérség Többcélú Társulása Társulási Tanácsa a 14/2012. (I.31.) számú határozatával jóváhagyta a Társulási megállapodás módosítását, mely szerint a megállapodás kiegészül az alábbi szövegrésszel:

„8/A. A Tanács a gyermekjóléti, gyermekvédelmi személyes gondoskodást nyújtó ellátásokról, azok igénybevételéről, valamint a fizetendő térítési díjakról szóló  rendeletalkotásra – a kistérséghez tartozó valamennyi települési önkormányzatra vonatkozóan - kijelöli Szolnok Megyei Jogú Város Önkormányzatát.”
Településünkön nincs olyan gyermekjóléti, gyermekvédelmi személyes gondoskodást nyújtó ellátás,  amelyek igénybevételéről, valamint a térítési díjakról a kijelölt települési önkormányzat által alkotott rendeletben kellene szabályozni. 
A Szolnoki Kistérség Többcélú Társulása Társulási Tanácsa által elfogadott Társulási Megállapodás módosítását a társulásban részt vevő  képviselő-testületeknek tárgyalnia kell.  A társulásban résztvevő képviselő-testületek mindegyikének minősített többséggel hozott döntése szükséges a társulási  megállapodás módosításához.
Kérem a Tisztelt Képviselő-testületet a módosítás elfogadására.

Martfű, 2012. február 28. 
                                                                                            Dr Kiss Edit

                                                                                            Polgármester

Határozati javaslat

…………/2012. (III.07.) Kt. határozat

a Szolnoki Kistérség Többcélú Társulása  Társulási Tanácsa Társulási Megállapodásának   módosításáról.

Martfű Város Önkormányzatának Képviselő-testülete megtárgyalta a Szolnoki Kistérség Többcélú Társulása Társulási Tanácsa Társulási Megállapodásának módosítására  vonatkozó előterjesztést,  és az alábbi döntést hozza:

1. Martfű Város Önkormányzatának Képviselő-testülete elfogadja a Szolnoki Kistérség Többcélú Társulása Társulási Tanácsa által elfogadott Társulási Megállapodás módosítását .

Martfű, 2012. március 07. 

Erről értesülnek: 

1. Jász-Nagykun-Szolnok Megyei Kormányhivatal

2. Valamennyi képviselő helyben

3. Szolnoki Kistérség Többcélú Társulása  Társulás Tanácsa

